Diari Oficial de la Generalitat Valenciana


Sumari del DOGV 9805, del 08-03-2024 (2024/2066)

RESOLUCIÓ de 6 de març de 2024, del conseller d'Educació, Universitats i Ocupació, per la qual es disposa el cessament per renúncia de vocal i el nomenament de representant de l'estudiantat, del Ple del Consell Valencià d'Universitats i Formació Superior.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9805

Data del DOGV
:   08-03-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/2066


Data del document
:   06-03-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * Consell Valencià d'Universitats i de Formació Superior

RESOLUCIÓ de 6 de març de 2024, del conseller d'Educació, Universitats i Ocupació, per la qual es disposa el cessament per renúncia de vocal i el nomenament de representant de l'estudiantat, del Ple del Consell Valencià d'Universitats i Formació Superior. [2024/2066]  
La Llei 4/2007, de 9 de febrer, de la Generalitat, de coordinació del sistema universitari valencià, crea i regula, en el capítol II del títol III, el Consell Valencià d'Universitats i de Formació Superior, i establix en l'article 25, punt 1, que, entre altres vocals, el Ple del Consell estarà integrat, d'acord amb l'apartat l, per cinc persones designades per les Corts, per majoria de dos terços dels membres de dret de la cambra, entre persones de reconeguda competència en l'àmbit professional, cultural, social, empresarial o de la investigació, i d'acord amb l'apartat d, per un representant de l'estudiantat de cadascuna de les universitats del sistema universitari valencià, triats entre ells pel procediment que establisca cada universitat.  
  
L'article 26.1 de la norma legal esmentada disposa que els membres del Ple del Consell Valencià d'Universitats i de Formació Superior que no ho siguen per raó del seu càrrec seran nomenats per la persona titular de la conselleria competent en matèria d'universitats, amb la designació prèvia per l'òrgan corresponent, per un període de quatre anys i podran ser renovats per períodes successius d'igual duració. En cas de produir-se una vacant per renúncia o revocació de la designació, el nou membre serà nomenat pel període restant de mandat del membre que ha cessat.  
A este efecte, el Ple de les Corts, en sessió del dia 7 de juliol de 2016, de conformitat amb l'article 25.1.l de la Llei 4/2007 esmentada, designa Vicente José Palmer Andreu com a vocal del Consell Valencià d'Universitats i de Formació Superior (BOC núm. 101, de 27.07.2016). Amb data 27 de febrer de 2024, Vicente José Palmer Andreu presenta la renúncia com a vocal designat per les Corts en el Ple del Consell Valencià d'Universitats i Formació Superior.  
El Consell de Govern de la Universitat Politècnica de València, en la sessió d'1 de febrer de 2024, ha aprovat la designació de Javier Esquerdo Bernat, actual delegat d'alumnes d'esta universitat, com a representant de l'estudiantat en el Consell Valencià d'Universitats i Formació Superior en substitució de Rayan Faiz, nomenada per la Resolució de la consellera d'Innovació, Universitats, Ciència i Societat Digital, de 30 de maig de 2023 (DOGV 9613, 08.06.2023).  
  
Vist el que s'ha exposat, de conformitat amb el que establix l'article 26.1 de la Llei 4/2007, de 9 de febrer, de la Generalitat, de coordinació del sistema universitari valencià, d'acord amb la proposta del Consell de Govern de la Universitat Politècnica de València, i en virtut de les competències atribuïdes pel Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resolc:  
  
Primer  
Disposar el cessament per renúncia de Vicente José Palmer Andreu com a vocal del Ple del Consell Valencià d'Universitats i Formació Superior, en representació de les Corts.  
  
Segon  
Nomenar Javier Esquerdo Bernat com a vocal del Ple del Consell Valencià d'Universitats i Formació Superior, en representació de l'estudiantat de la Universitat Politècnica de València, en substitució de Rayan Faiz. La duració del mandat serà fins al 23 de febrer de 2026.  
  
  
Tercer  
La present resolució tindrà efecte el mateix dia de la seua publicació en el Diari Oficial de la Generalitat Valenciana.  
  
De conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la present resolució, que posa fi en la via administrativa, podrà ser objecte de recurs potestativament en reposició o bé es podrà plantejar directament recurs contenciós administratiu, en els terminis i davant els òrgans següents:  
a) El recurs de reposició ha d'interposar-se davant el conseller d'Educació, Universitats i Ocupació en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 6 de març de 2024.- El conseller d'Educació, Universitats i Ocupació: José Antonio Rovira Jover.